**VILNIAUS R. BEZDONIŲ ,,SAULĖTEKIO“ PAGRINDINĖ MOKYKLA**

**VILNIAUS R. BEZDONIŲ ,,SAULĖTEKIO“ PAGRINDINĖS MOKYKLOS**

**STRATEGINIS PLANAS**

**2016 - 2020 METŲ**

**2016 m.**

**Bezdonys**

**TURINYS**

1. Įvadas ...................................................................................................................................... 3
2. Mokyklos pristatymas ............................................................................................................3
3. Situacijos analizė .....................................................................................................................4
4. Mokyklos veiklos strategija .....................................................................................................8
5. Mokyklos stiprybių ir silpnybių bei galimybių ir grėsmių analizė...........................................6
6. 2015-2020 metų Strateginio plano veiksmingumo analizė......................................................7
7. Mokyklos veiklos strategija....................................................................................................7
8. Tikslų ir uždavinių įgyvendinimo programa............................................................................8
9. Strateginio plano įgyvendinimo priežiūra .............................................................................13

PRITARTA

Vilniaus r. Bezdonių ,,Saulėtekio

pagrindinės mokyklos

Mokyklos tarybos

2016 m. gegužės 12 d. posėdžio

protokolu Nr. V2 -01

PRITARTA

Vilniaus rajono savivaldybės

Švietimo skyriaus vedėjo

2016 m. gegužės 27 d.

įsakymu Nr. A27(20)-144

PATVIRTINTA

Vilniaus r. Bezdonių ,,Saulėtekio“

pagrindinės mokyklos

direktoriaus 2016 m. birželio 8 d.

įsakymu Nr. V1-69

**VILNIAUS R. BEZDONIŲ ,,SAULĖTEKIO“ PAGRINDINĖS MOKYKLOS**

**2016-2020 METŲ STRATEGINIS PLANAS**

**I. ĮVADAS**

Vilniaus r. Bezdonių ,,Saulėtekio“ pagrindinės mokyklos Strateginio plano tikslas – telkti mokyklos bendruomenę sprendžiant aktualias ugdymo problemas, numatyti, kaip bus įgyvendinti mokyklos veiklai keliami reikalavimai, pasirinkti reikiamas mokyklos veiklos kryptis ir prioritetus, planuoti kaitos pokyčius, kuriant šiuolaikinę, saugią, atvirą bei patrauklią mokyklą.

Rengiant Vilniaus r. Bezdonių ,,Saulėtekio“ pagrindinės mokyklos strateginį 2016-2020 metų planą remtasi Lietuvos Respublikos švietimo įstatymu, Valstybinės švietimo 2013-2022 metų strategija, Lietuvos pažangos strategija ,,Lietuva 2030“; Lietuvos Respublikos Vyriausybės nutarimais, Vaiko teisių konvencija, Vilniaus r. Bezdonių ,,Saulėtekio“ pagrindinės mokyklos nuostatais, Vilniaus rajono savivaldybės strateginiu 2016-2023 metų plėtros planu, Valstybinių ir savivaldybių mokyklų vadovų, jų pavaduotojų ugdymui, ugdymą organizuojančių skyrių vedėjų atestacijos nuostatais, mokyklos bendruomenės siūlimais ir rekomendacijomis, mokyklos veiklos kokybės įsivertinimo rezultatais.

Atsižvelgta į mokyklos socialinės ir kultūrinės aplinkos ypatumus ir poreikius, mokyklos vykdomą veiklą bei turimus išteklius.

Mokyklos strateginį plano projektą parengė direktoriaus 2016-01-18 įsakymu Nr. V1-04 patvirtinta darbo grupė, į kurios sudėtį buvo įtraukti mokyklos vadovai, mokytojai, mokiniai ir jų tėvų atstovai. Rengiant mokyklos Strateginį planą buvo laikomasi viešumo, partnerystės, bendravimo ir bendradarbiavimo principų.

Vilniaus r. Bezdonių ,,Saulėtekio“ pagrindinės mokyklos Strateginis planas numatytas penkerių (2016-2020) metų laikotarpiui.

**II. MOKYKLOS PRISTATYMAS**

Mokykla įsteigta 1992 m. sausio 1 dieną Lietuvos Respublikos Vyriausybės įgaliotinio Vilniaus rajonui 1992-01-03 potvarkiu Nr. 3 „Dėl Bezdonių devynmetės mokyklos“. 1996 m. vasario 28 d. Vilniaus rajono savivaldybės tarybos sprendimu Nr. 97 „Dėl vardo Bezdonių 2-ajai pagrindinei mokyklai suteikimo“, mokyklai buvo suteiktas „Saulėtekio“ vardas ir mokykla vadinama Bezdonių „Saulėtekio“ pagrindine mokykla.

Mokyklos savininkas yra Vilniaus rajono savivaldybė. Savininko teises ir pareigas įgyvendinanti institucija - Vilniaus rajono savivaldybės taryba.

Mokyklos buveinė - Geležinkelio g. 40, Bezdonių mstl., Bezdonių sen., LT-15201 Vilniaus r., el.p. [pagrindine@sauletekio.vilniausr.lt.lm](mailto:pagrindine@sauletekio.vilniausr.lt.lm), interneto svetainė: [www.sauletekio.vilniausr.lm.lt](http://www.sauletekio.vilniausr.lm.lt).

Mokykla yra švietimo įstaiga, vykdanti formaliojo švietimo (pradinio ir pagrindinio ugdymo) programas. Mokymo kalba - lietuvių. Mokymo formos - grupinio mokymosi, pavienio mokymosi formos. Mokykla turi savo himną, ženklą, vėliavą.

Mokyklos veikla grindžiama mokyklos nuostatais, vidaus darbo tvarkos taisyklėmis, mokytojų ir pagalbos mokiniui specialistų atestacijos nuostatais, valstybinių ir savivaldybių mokyklų vadovų, jų pavaduotojų ugdymui, ugdymą organizuojančių skyrių vedėjų atestacijos nuostatais, priėmimo į mokyklą aprašu, maitinimo organizavimo, mokinių pažangos ir pasiekimų vertinimo, mokytojų, pagalbos mokiniui specialistų kvalifikacijos tobulinimo aprašais.

Mokykla yra atvira visuomenei, daug pastangų skiriama partnerystės plėtrai, bendradarbiavimui su kaimyninėmis mokyklomis, rėmėjais bei kitais socialiniais partneriais.

Didelis dėmesys skiriamas mokinių užimtumui organizuojant neformalujį vaikų švietimą, projektinę, socialinę bei prevencinę veiklą. Mokykla dalyvauja prevenciniuose ir sveikos gyvensenos propagavimo projektuose, pilietinėse akcijose.

Mokykla yra ne tik mokinių ugdymosi įstaiga, bet ir svarbi bendruomenės susiburimo vieta, kurioje organizuojamos įvairios šventės, renginiai, pažintinės išvykos, vasaros poilsio stovyklos, puoselėjamos katalikiškos tradicijos.

**III. SITUACIJOS ANALIZĖ**

**1. IŠORINĖS APLINKOS ANALIZĖ (PEST)**

**1.1.Politiniai veiksniai.**

Mokykla savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Vilniaus rajono savivaldybės tarybos sprendimais, Lietuvos Respublikos švietimo ir mokslo ministro, Vilniaus rajono savivaldybės administracijos direktoriaus, Švietimo skyriaus vedėjo įsakymais, Vilniaus r. ,,Saulėtekio“ pagrindinės mokyklos nuostatais ir kitais teisės aktais.

Palanki Vilniaus rajono savivaldybės pozicija mokyklų atžvilgiu, kurios 2016-2023 metų strategijoje numatytas svarbus prioritetas ,,Kokybiško ir prieinamo švietimo, laisvalaikio bei socialinių paslaugų visuomenei užtikrinimas“, kuriame vienas iš uždavinių yra švietimo įstaigų infrastruktūros vystymas ir gerinimas.

**1.2. Ekonominiai veiksniai.**

Pagrindiniai mokyklos finansavimo šaltiniai – valstybės ir savivaldybės lėšos.

|  |
| --- |
| Mokyklai nuolat taupant ir efektyviai panaudojant skiriamas lėšas, jų pakanka ugdymo planui realizuoti, mokytojų kvalifikacijai tobulinti ir būtiniausioms metodinėms priemonėms, vadovėliams įsigyti. |

**1.3. Socialiniai veiksniai.**

Demografiniai rodikliai ir gyvenimo būdas lemia tai, kad šeimos per mažai dėmesio skiria vaikų auklėjimui, ugdymosi problemų sprendimams, dalis tėvų emigruoja, gyvena iš socialinių pašalpų. Todėl didėja socialiai remtinų šeimų skaičius.

Mokykloje vaikams suteikiama specialioji, psichologinė, socialinė ir pedagoginė pagalba, organizuojamas nemokamas maitinimas. Stengiamasi, kad mokiniai mokykloje jaustųsi saugūs ir mylimi.

**1.4. Technologiniai veiksniai.**

|  |
| --- |
| Šiuolaikinės informacinės technologijos sudaro galimybes visiems mokiniams įgyti deramą informacinį raštingumą, pritaikant jį skirtingų poreikių ir galimybių turintiems ugdytiniams.  Daugumoje klasių yra sukurtos kompiuterizuotos mokytojų darbo vietos su interneto prieiga, įrengta IT klasė, įdiegtas elektroninis dienynas TAMO, sukurtas mokyklos internetinis puslapis (www.sauletekio.vilniausr.lm.lt) ir kt. |

**2. VIDINĖS APLINKOS ANALIZĖ**

**2.1. Mokyklos organizacinė struktūra.**

Mokyklai vadovauja mokyklos direktorius. Veiklą koordinuoja direktoriaus pavaduotojas ugdymui ir ūkvedys.Taip pat mokykloje dirba: specialusis pedagogas, psichologas, logopedas, visuomenės sveikatos priežiūros specialistas, bibliotekininkas, sekretorius, inžinierius informatikas, mokytojo padėjėjas, 10 aptarnaujančio personalo darbuotojų.

Mokykloje veikia savivaldos institucijos: Mokyklos taryba, Mokytojų taryba, Mokinių taryba, Klasių tėvų komitetai. Jos sprendžia ir tobulina ugdymo proceso socialinius, finansinius ir kitus mokyklos bendruomenės veiklos klausimus.

**2.2. Planavimo sistema.**

Mokykla savo veiklą planuoja rengdama penkerių metų strateginį planą, metinį veiklos planą, į kurį įeina Vaiko gerovės komisijos, metodinių grupių, specialiojo pedagogo, logopedo, psichologo, visuomenės sveikatos specialisto, profesinio orientavimo ir bibliotekos veiklos planai, mokslo metų ugdymo planą, ilgalaikius bei trumpalaikius mokomųjų dalykų planus, neformaliojo vaikų švietimo programas. Veiklos planavimus mokslo metams rengia mokyklos savivaldos institucijos. Kasmet atnaujinama trejų metų mokytojų ir pagalbos mokiniui specialistų atestacijos programa.

|  |
| --- |
| Planavimo sistema grindžiama mokyklos veiklos kokybės įsivertinimo, ugdymo proceso priežiūros plano duomenimis, materialinių finansinių išteklių poreikiu. |

Direktoriaus įsakymu sudaromos darbo grupės mokyklos strateginiam, metiniam veiklos bei ugdymo planams rengti, mokyklos veiklos įsivertinimui atlikti.

**2.3. Finansiniai ištekliai.**

Mokyklos veikla finansuojama iš valstybės specialiosios tikslinės dotacijos (mokinio krepšelis – MK), Vilniaus rajono savivaldybės biudžeto, rėmėjų, gyventojų skiriamų 2 procentų pajamų mokesčio lėšų. Papildomai lėšų gaunama vykdant projektus, specialiąsias programas.

**2.4. Žmogiškieji ištekliai.**

**Mokytojai.** Mokykloje dirba 22 mokytojai, iš jų 9 antraeilėse pareigose.

Pedagoginių darbuotojų kvalifikacija:

|  |  |  |  |  |  |
| --- | --- | --- | --- | --- | --- |
| Neatestuoti mokytojai | Mokytojo kvalifikacinė kategorija | Vyresniojo mokytojo kvalifikacinė kategorija | Mokytojo metodininko kvalifikacinė kategorija | Mokytojo eksperto kvalifikacinė kategorija | Ikimokyklinio ir priešmokyklinio ugdymo pedagogai ir specialistai |
| 2 | 5 | 13 | 2 | 0 | 0 |

**Mokiniai.** 2015-2016 m. m. Vilniaus r. Bezdonių ,,Saulėtekio“ pagrindinėje mokykloje mokosi 71 mokinys, iš jų 8 turi specialiųjų ugdymosi poreikių ir mokosi pagal individualizuotas ir pritaikytas programas. Pagal pradinio ugdymo programą mokosi 27 mokiniai. Pagrindinio ugdymo programos I ir II dalyje mokosi 44 mokiniai. Mokyklą lanko mokiniai iš Bezdonių miestelio, Arvydų, Ąžuolynės ir kitų aplinkinių kaimų. Yra organizuojamas mokinių pavežėjimas reguliaraus susisiekimo ir mokykliniais autobusais. Baigę mokyklą mokiniai tęsia mokymasi gimnazijose ar profesinėse mokyklose.

**2.5. Vidaus darbo kontrolės sistema.**

Pedagoginio darbo kontrolė numatyta pedagoginės veiklos priežiūros plane. Mokykloje vidaus darbo tvarką bei finansų kontrolę reglamentuoja mokyklos direktoriaus patvirtintos taisyklės. Kasmet atliekamas mokyklos veiklos įsivertinimas. Mokyklos ugdomoji veikla aptariama Mokyklos tarybos ir Metodinės tarybos posėdžiuose, administracijos ir metodinių grupių pasitarimuose.

**IV. MOKYKLOS STIPRYBIŲ IR SILPNYBIŲ BEI GALIMYBIŲ IR GRĖSMIŲ ANALIZĖ**

**(SSGG analizė)**

|  |  |
| --- | --- |
| **Stiprybės** | **Silpnybės** |
| * Svarus mokyklos vaidmuo miestelio bendruomenėje, bendruomenės nariai vertina mokyklos veiklą. * Mokyklos ryšiai yra įvairūs ir tikslingi, duodantys teigiamų rezultatų mokyklos bendruomenei. * Aukšta pedagogų kvalifikacija, kuri atitinka šiuolaikinius reikalavimus. * Tiekiama veiksminga pedagoginė, psichologinė pagalba mokiniams. * Glaudus mokytojų ir mokinių bendradarbiavimas. * Aukštas mokyklos kultūros lygis, tradicijų puoselėjimas. * Geri mokinių pasiekimai dalykų olimpiadose, konkursuose, sporto varžybose. * Mokyklos strateginis planas ir veiklos programa grindžiami ankstesnių metų planų įgyvendinimo rezultatais. * Kryptingas finansinių išteklių naudojimas. | * Virtualiojo pasaulio apimtys ir socialinių tinklų išpopuliarėjimas siaurina mokinio domėjimąsi tautos tradicijomis, atima laiką, neskatina kūrybiškumo, keičia suvokimą apie vertybes. * Kai kurių tėvų ir mokinių atsainus požiūris į mokymąsi ir žinių reikšmę ateičiai. * Silpnėjanti mokymosi motyvacija. * Nepakankama tėvų (globėjų, rūpintojų) pagalba mokantis. * Mažas mokinių skaičius. * Sporto salės, valgyklos stoka. Mokyklos pastatui būtina renovacija. |
| **Galimybės** | **Grėsmės** |
| * Skatinti mokyklos bendruomenės sutelktumą, sutarimą siekiant užsibrėžtų ugdymo bei bendrų tikslų. * Ugdyti mokinių mokymosi gebėjimus, išnaudojant dalykinius ir tarpdalykinius projektus, metodų įvairoves, IKT taikymo galimybes ugdymo procese. * Mokytojų kvalifikacijos kėlimas ir savišvieta. * Mokinių dalyvavimas įvairiose akcijose, konkursuose, sportinėse varžybose gerina mūsų mokyklos ir mokinių pažangą, ugdo mokinių pilietiškumą, tobulina mokinių pažinimo procesą. * Mokyklos savivaldos darbo tobulinimas. * Edukacinių aplinkų kūrimas. * Tėvų švietimo tobulinimas naudojant TAMO dienyno teikiamas galimybes. * Mokyklos bendruomenės narių įtraukimas į mokyklos veiklą, lyderystės skatinimas. * Rėmėjų ieškojimas. | * Mažėjantį mokinių skaičių lemianti gyventojų migracija ir emigracija. * Dėl sujungtų klasių kyla pavojus, kad mokyklą paliks gabūs mokiniai, kvalifikuoti mokytojai. * Aplinkinių mokyklų konkurencija. * Nepakankamas tėvų dalyvavimas vaiko mokymosi procese nesudaro sąlygų pasiekti geresnių mokymosi rezultatų. |

**V. 2011–2015 METŲ STRATEGINIO PLANO VEIKSMINGUMO ANALIZĖ**

2011–2015 m. strateginiame plane buvo numatyti du strateginiai tikslai: ugdymo ir ugdymosi kokybės gerinimas, pozityvaus mokyklos įvaizdžio formavimas. 2011–2015 metais mokykla pasiekė efektyvių ugdymo(si) rezultatų (100 proc. mokinių baigė pagrindinio ugdymo programą). Buvo pagerintos mokymo(si) sąlygos: atnaujintas informacinių technologijų kabinetas, įsigyta interaktyvioji lenta, kompiuterizuotos visos pradinės klasės ir dauguma kitų klasių, praturtinti mokyklos bibliotekos fondai, pakeisti baldai bibliotekoje, pradinių klasių, lietuvių kalbos, gamtos ir tiksliųjų moksų kabinetuose. Organizuoti bendri renginiai su kitomis mokyklomis ir kitomis įstaigomis (Krikščioniškos muzikos festivalis ,,Liejas Malonė“, Sporto šventė). Sudarytos sąlygos pedagogams kelti kvalifikaciją seminaruose, kursuose. Mokykloje vykdyta mokinių ugdymo karjerai programa, skatino mokinių mokymosi motyvaciją ir padėjo planuoti profesinę ateitį. 2011-2012 m. mokykla dalyvavo Olweus patyčių prevencijos programoje. Ieškant naujų bendradarbiavimo su tėvais formų ir metodų nuo 2013 m. mokykloje įvestas elektoninis dienynas TAMO. Viešinant mokyklos veiklą pastoviai prižiūrima ir atnaujinama mokyklos svetainė. Mokykla dalyvavo įvairiuose projektuose, varžybose, konkursuose, olimpiadose. (,,Kengūra“, ,,Olympis“, ,,Dainų dainelė“) 2013-2014 m. m. mokyklos berniukų komanda rajono pagrindinių mokyklų olimpinio festivalio stalo teniso varžybose iškovojo I-ąją vietą, 4-os klasės mokinys rajoniniame skaitovų konkurse ,,Gintarėlį tau nešu ant delno“ užėmė I-ąją vietą. 2015-2016 m. m. mokyklos 5-os klasės mokinys užėmė III-ąją vietą Vilniaus rajono ,,Mažojoje matematikos olimpiadoje“ .

2011–2015 m. Strateginiame plane buvo numatyta aptverti mokyklos teritoriją, pastatatyti mokyklos anstatą ir įsteigti priešmokyklinę grupę. Tačiau to dėl įvairių priežasčių nepavyko įgyvendinti. Šiuo metu yra rengiamas mokyklos priestato projektas, kuris ateityje ženkliai pakeis mokyklos įvaizdį ir ugdymo(si) sąlygas.

**VI. MOKYKLOS VEIKLOS STRATEGIJA.**

**Vizija**

Moderni ir saugi pagrindinė mokykla, atvira visuomenei ir jos kaitai, nuolat besimokanti, orientuota į kiekvieno mokinio gebėjimų, dvasinių vertybių puoselėjimą, ruošianti mokinius gyventi pilietinėje besikeičiančioje visuomenėje.

**Misija**

Mokyklos bendruomenės siekis vykdyti pradinio ir pagrindinio ugdymo programą, sudaryti sąlygas vietos mokiniams įsigyti pradinį ir pagrindinį išsilavinimą, atitinkantį Europinius standartus ir šiuolaikinės Lietuvos visuomenės poreikius.

**Filosofija**

„Gyvendami mokomės, mokydamiesi gyvename“.

**Vertybės**

1. Saugomas katalikų tikėjimas, gaivinama ir puoselėjama lietuvybė, tolerancija ir pagarba kitų tautybių ir rasių žmonėms;

2. Mokiniai mokosi ir yra mokomi saugioje aplinkoje, gerbdami vienas kitą;

3. Mokiniai skatinami tobulėti ir mokytis visą gyvenimą;

4. Kultūriniam ir dvasiniam bendradarbiavimui įtraukiami tėvai ir kaimo bendruomenė;

5. Išskirtinis dėmesys skiriamas Lietuvos istorijai ir lietuvių kalbai;

6. Mokiniai skatinami kūrybinei – kultūrinei raiškai ir saviauklai;

7. Saugoma gamta, propaguojama sveika gyvensena.

**Veiklos prioritetai**

1. Mokyklos bendruomeniškumo plėtra.
2. Mokymo ir mokymosi kompetencijų tobulinimas.
3. Modernios, saugios aplinkos ir palankių ugdymosi sąlygų kūrimas.

**VEIKLOS PRIORITETŲ REALIZAVIMO PLANAS**

|  |  |  |
| --- | --- | --- |
| Prioritetai | Tikslai | Uždaviniai |
| 1. Mokyklos bendruomeniškumo plėtra. | 1.1. Plėtoti mokyklos bendruomenės bendradarbiavimo kultūrą. | 1.1.1. Efektyvinti klasės vadovų veiklą.  1.1.2. Skatinti ir įvertinti mokinių iniciatyvas.  1.1.3.Aktyvinti mokyklos tėvų (globėjų, rūpintojų) ir socialinių partnerių bendradarbiavimą.  1.1.4. Tobulinti bendruomenės narių ir visuomenės informavimo kultūrą.  1.1.5. Puoselėti mokyklos papročius bei tradicijas, stiprinti priklausymo mokyklos bendruomenei jausmą. |
| 1. Mokymo ir mokymosi kompetencijų tobulinimas. | 2.1. Siekti aukštesnės ugdymo(si) kokybės. | 2.1.1. Stiprinti mokinių atsakomybę už mokymosi kokybę, tobulinant pamokos vadybą.  2.1.2. Tobulinti mokinių , turinčių skirtingus gebėjimus, ugdymą pamokose ir neformaliojo švietimo užsiėmimuose, efektyvinti ugdymo(si) pagalbos tiekimą.  2.1.3. Gerinti profesinio informavimo ir konsultavimo paslaugų teikimą.  2.1.4. Plėtoti pedagogų profesinę kompetenciją.  2.1.5.Optimizuoti mokinių mokymosi krūvį. |
| 1. Modernios, saugios aplinkos ir palankių ugdymosi, sąlygų kūrimas. | 3.1. Formuoti saugią ir estetišką ugdymo(si) aplinką. | 3.1. 1.Sukurti saugesnę ir modernesnę aplinką mokiniams.  3.1.2. Ugdymo proceso modernizavimas diegiant naujas informacines ir komunikacines technologijas.  3.1.3. Įgyvendinti prevencines ir sveikatos stiprinimo programas. |

**VII. TIKSLŲ IR UŽDAVINIŲ ĮGYVENDINIMO PROGRAMA**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Numatoma veikla** | **Laukiamas rezultatas** | | | | | **Atlikimo laikas** | | **Atsakingas** | | | **Ištekliai** | |
| 1. Prioritetas: Mokyklos bendruomeniškumo plėtra. | | | | | | | | | | | | |
| 1.1. Tikslas: Plėtoti mokyklos bendruomenės bendradarbiavimo kultūrą. | | | | | | | | | | | | |
| Uždavinys 1.1.1. Efektyvinti klasės vadovų veiklą. | | | | | | | | | | | | |
| 1. Planuojant klasės veiklą, planuoti renginius, klasės valandėles, viktorinas mokinių patriotiškumui ugdyti. | Per bendrą klasės veiklą ugdomos vertybinės nuostatos: patriotiškumas, pilietiškumas, bendradarbiavimas, atsakomybė. Dauguma mokinių klasės veiklą vertins kaip įdomią, turiningą. | | | | | 2016-2020 m. | | Klasių vadovų metodinė grupė | | MK lėšos | | |
| 2. Skatinti mokinius dalyvauti mokykloje ir rajone organizuojamose pilietiškumo akcijose  ir renginiuose. | 2016-2020 m. | | Klasių vadovai | | MK lėšos | | |
| Uždavinys 1.1.2.Skatinti ir įvertinti mokinių iniciatyvas. | | | | | | | | | | | | |
| 1. Aktyvinti Mokinių tarybos veiklą. | Mokykloje vyks Mokinių tarybos inicijuotos akcijos, renginiai. | | | | | 2016-2020 m. | | Direktoriaus pavaduotoja ugdymui. | | | | Žmogiškieji ištekliai, rėmėjų lėšos. |
| 2. Mokinių apdovanojimas už puikius ugdymosi ir kitos veiklos pasiekimus mokykloje. | Geras mokymasis didesnei mokinių daliai taps prioritetu. | | | | | 2016-2020 m. | | Direktoriaus pavaduotoja ugdymui, dalykų mokytojai | | | | Žmogiškieji ištekliai |
| 3. Projektinės veiklos tobulinimas. | Dalyvaudami projektuose mokiniai plės savo akiratį, įgis naujų žinių, tobulins įvairias kompetencijas. | | | | | 2016-2020 m. | | Metodinė taryba, dalykų mokytojai | | | | ŠMM, savival-dybės, įvairių paramos fondų lėšos |
| Uždavinys 1.1.3.Aktyvinti mokyklos tėvų (globėjų, rūpintojų) ir socialinių partnerių bendradarbiavimą. | | | | | | | | | | | | |
| 1.Tėvų poreikių ir jų mokyklos veiklos vertinimo tyrimas. | Tyrimų, apklausų medžiaga bus panaudojama ugdymo proceso tobulinimui. | | | | | 2016-2020 m. | | Administracija, Metodinė taryba | | | MK lėšos | |
| 2. Tėvų švietimas. | Organizuojamos paskaitos, specialistų konsultacijos aktyvins mokytojų ir tėvų bendradarbiavimą. | | | | | 2016-2020 m. | | Administracija, psichologas, spec. pedagogas, klasių vadovai | | | MK, įvairių projektų lėšos | |
| 3.Tėvų įtraukimas į renginių organizavimą mokykloje. | Sistemingai organizuojami susirinkimai, šventės, tėvų dienos. | | | | | 2016-2020 m. | | Administracija, klasių vadovai | | | MK, įvairių projektų , mokyklos paramos fondo lėšos | |
| 1. Užmegzti naujus bei palaikyti esamus ryšius su socialiniais partneriais. | Atsiras naujos galimybės plėsti bendradarbiavimą su socialiniais partneriais, bus taikomos įvairios partnerystės formos (gerosios patirties sklaida, projektai, parodos, seminarai, konkursai, šventės). | | | | | 2016-2020 m. | | Administracija, Metodinė taryba | | | Žmogiškieji ištekliai | |
| Uždavinys 1.1.4. Tobulinti bendruomenės narių ir visuomenės informavimo kultūrą. | | | | | | | | | | | | |
| 1. Mokinių tėvų informavimo apie mokyklos veiklą, mokinių pasiekimus tobulinimas. E – dienyno Tamo, IQES galimybių panaudojimas. | Tėvai daugiau sužinos apie mokyklos veiklą, mokinių pasiekimus, aktyviau bendradarbiaus su mokykla. E- dienyno Tamo, IQES aplinkoje vyks apklausos apie mokyklos paslaugų kokybę. | | | | | 2016-2020 m. | | Administracija,klasių vadovai | | | MK lėšos, Žmogiškieji ištekliai | |
| 2. Mokyklos įvaizdžio ir viešųjų ryšių tobulinimas. | Mokykla nuolat ir įvairiomis formomis (mokyklos ir savivaldybės internetinėje svetainėje, spaudoje) informuos miestelio ir rajono bendruomenę apie savo veiklą. | | | | | 2016-2020 m. | | Administracija, mokyklos įvaizdžio formavimo grupė | | | Žmogiškieji ištekliai | |
| Uždavinys 1.1.5. Puoselėti mokyklos papročius bei tradicijas, stiprinti priklausymo mokyklos bendruomenei jausmą. | | | | | | | | | | | | |
| 1. Esamų mokyklos tradicijų tobulinimas ir turtinimas bei naujų šiuolaikiškų kūrimas. | Atsiras nauji šiuolaikiški tradicija tampantys renginiai ir projektai.  Mokyklos bendruomenės nariai aktyviau dalyvaus mokyklos gyvenime, gerės mokyklos įvaizdis, atsiskleis jos savitumas ir tobulės bendradarbiavimo santykiai. | | | | | 2016-2020 m. | | Administracija, mokinių taryba, klasių vadovai, tėvai(globėjai, rūpintojai) | | | Žmogiškieji ištekliai, MK ir įvairių projektų lėšos | |
| 2. Mokyklos mokytojų, mokinių ir tėvų bendruomeniškumo jausmo stiprinimas. |
| 1. Prioritetas: Mokymo ir mokymosi kompetencijų tobulinimas. | | | | | | | | | | | | |
| 2.1. Tikslas: Siekti aukštesnės ugdymo(si) kokybės. | | | | | | | | | | | | |
| Uždavinys 2.1.1. Stiprinti mokinių atsakomybę už mokymosi kokybę, tobulinant pamokos vadybą. | | | | | | | | | | | | |
| 1. Mokinių mokymosi poreikių ir stilių tyrimai ir analizė. | Atsižvelgiant į tyrimų rezultatus, mokytojai diferencijuos mokymosi veiklas pagal mokinių gebėjimus. | | | | 2016-2020 m. | | Psichologė, klasių vadovai | | | Žmogiškieji ištekliai | | |
| 2. Ilgalaikių planų kokybės gerinimas. | Atsižvelgiant į mokinių pažangą, poreikius, pasiekimų lygį pagerės ugdymo turinio planavimas, diferencijavimas, intergravimas. | | | | 2016-2020 m. | | Administracija, dalykų mokytojai | | | Žmogiškieji ištekliai | | |
| 3. Mokinių mokėjimo mokytis ir savo žinių įsivertinimo kompetencijų tobulinimas. | Stiprės mokinių atsakomybė už mokymosi pažangą. | | | | 2016-2020 m. | | Metodinė taryba | | | Žmogiškieji ištekliai | | |
| 4. Padėkos raštų skyrimas, ekskursijų organizavimas pažangiausiems ir aktyviausiems mokiniams mokslo metų pabaigoje. | Kiekvienų mokslo metų pabaigoje organizuojamos ekskursijos, įteikiami padėkos raštai ir dovanėlės geriausiai besimokantiems bei aktyviausiems, garsinusiems mokyklą mokiniams. | | | | 2016-2020 m. | | Administracija, klasių vadovai | | | MK, įvairių projektų, mokyklos paramos fondo lėšos | | |
| Uždavinys 2.1.2. Tobulinti mokinių, turinčių skirtingus gebėjimus, ugdymą pamokose ir neformaliojo švietimo užsiėmimuose, efektyvinti ugdymo(si) pagalbos tiekimą. | | | | | | | | | | | | |
| 1. Mokinių mokymosi pagalbos teikimo tobulinimas. | | Projek Mokiniams pagal poreikius teikiama savalaikė ir efektyvi pagalba, pagerėja ugdymosi rezultatai. | | | 2016-2020 m. | | Direktoriaus pavaduotojas ugdymui, VGK dalykų mokytojai  klasių vadovai | | | MK lėšos, žmogiškieji ištekliai | | |
| 2. Specialiųjų ugdymosi poreikių turinčių mokinių atpažinimas, jų gebėjimų įvertinimas bei pritaikytų, individualizuotų programų rengimas. | | Pager PPT pagalba nustatomi specialiųjų ugdymosi poreikių turintys mokiniai ir remiantis pateiktomis išvadomis jiems sudaromos programos, padedančios mokytis pagal jų galimybes ir gebėjimus.  . | | | 2016-2020 m. | | VGK, specialusis pedagogas, psichologas, logopedas,  dalykų mokytojai  klasių vadovai | | | Žmogiškieji ištekliai | | |
| 3. Gabių mokinių poreikių tenkinimas, jų ruošimas konkursams, olimpiadoms, projektams. | | Sukurtas Gabių mokinių poreikių tenkinimo aprašas, numatytos skirtingos užduotys ir veiklos gabiems mokiniams. | | | 2016-2020 m. | | Administracija, metodinės grupės, dalykų mokytojai | | | MK lėšos, žmogiškieji ištekliai | | |
| 4. Ugdymo organizavimas įvairiose edukacinėse aplinkose. | | Užsiėmimai organizuojami mokslinėse įstaigose, bibliotekose, muziejuose, tėvų (globėjų, rūpintojų) darbovietėse, gamtoje. | | | 2016-2020 m. | | Administracija, metodinės grupės, dalykų mokytojai | | | MK, įvairių projektų, mokyklos paramos fondo lėšos | | |
| Uždavinys 2.1. 3. Gerinti profesinio informavimo ir konsultavimo paslaugų teikimą. | | | | | | | | | | | | |
| 1. Ugdymosi karjerai sistemos tobulinimas. | | | Sistemingai tiriami mokinių profesiniai ketinimai ir poreikiai, vykdomas mokinių informavimas ir konsultavimas karjeros planavimo klausimais. | | 2016-2020 m. | | Administracija,  psichologas, klasių vadovai, ugdymo karjerai koordinatorius | | | MK, įvairių projektų, mokyklos paramos fondo lėšos | | |
| 2. Bendradarbiavimo su profesinėmis mokyklomis, kolegijomis, aukštosiomis mokyklomis, įmonėmis bei įstaigomis plėtra. | | | Vyks profesinio veiklinimo užsiėmimai, sudaromos bendradarbiavimo sutartys su įvairių mokslo įstaigų atstovais bei socialiniais partneriais. | | 2016-2020 m. | | Administracija,  psichologas, klasių vadovai, ugdymo karjerai koordinatorius | | | Žmogiškieji ištekliai, įvairių projektų lėšos | | |
| Uždavinys 2.1.4. Plėtoti pedagogų profesinę kompetenciją. | | | | | | | | | | | | |
| 1. Mokytojų kvalifikacijos tobulinimo efektyvinimas. | | | Mokytojai kels kvalifikaciją, atsižvelgiant į mokyklos reikmes bei mokinių pasiekimus ir pažangą. | | 2016-2020 m. | | Metodinė taryba | | | MK lėšos | | |
| 2. Mokytojų dalijimasis gerąja patirtimi mokykloje, rajone ir viešosiose erdvėse. | | | Tobulinama pamokos vadyba bei mokytojo profesijos kompetencijos. | | 2016-2020 m. | | Administracija,Metodinė taryba | | | MK lėšos | | |
| Uždavinys 2.1.5. Optimizuoti mokinių mokymosi krūvį. | | | | | | | | | | | | |
| 1. Mokinių mokymosi krūvio mažinimas. | | | Mokomųjų dalykų turinys integruojamas su kitais dalykais, skatinama projektinė veikla. | | 2016-2020 m. | | Administracija,Metodinė taryba | | | MK lėšos | | |
| 2. Kontrolinių, integruotų pamokų, namų ir kitų atsiskaitymo darbų kontrolė ir derinimas. | | | Kiekvieną mėnesį sudaromas kontrolinių darbų ir integruotų pamokų tvarkaraščiai, mokytojai derina tarpusavy namų darbų skyrimą. | | 2016-2020 m. | | Direktoriaus pavaduotoja ugdymui, metodinė taryba ir metodinės grupės | | | Žmogiškieji ištekliai | | |
| 1. Prioritetas: Modernios,saugios aplinkos ir palankių ugdymosi, sąlygų kūrimas. | | | | | | | | | | | | |
| * 1. Tikslas: Formuoti saugią ir estetišką ugdymo(si) aplinką. | | | | | | | | | | | | |
| Uždavinys 3.1.1. Sukurti saugesnę ir modernesnę aplinką mokiniams. | | | | | | | | | | | | |
| 1. Mokyklos priestato statyba. | | | | Sukuriama saugi, sveika, jauki ir taupi mokyklos aplinka. | 2016-2020 m. | | | | Direktorius, ūkvedė | Savivaldybės lėšos | | |
| 2. Mokyklos teritorijos aptvėrimas ir stadiono tvarkymas. | | | | Sukuriama saugi mokyklos aplinka, gerinamos sąlygos sveikatingumo ugdymui. | 2016-2020 m. | | | | Direktorius, ūkvedė | Savivaldybės lėšos | | |
| Uždavinys 3.1.2.Ugdymo proceso modernizavimas diegiant naujas informacines ir komunikacines technologijas. | | | | | | | | | | | | |
| 1. Mokyklos edukacinių aplinkų turtinimas informacinėmis ir komunikacinėmis technologijomis. | | | | Sudaromos gersesnės sąlygos mokinių savarankiškam mokymuisi, naudojamos naujausios IKT pamokose ir nepamokinėje veikloje. Įsigyjama nauja kompiuterinė įranga, diegiamas WI-FI mokykloloje. | 2016-2020 m. | | | | Direktorius, ūkvedė, informacinių technologijų mokytojas | MK, įvairių projektų lėšos | | |
| 2. Kabinetų aprūpinimas naujausiomis mokymo priemonėmis. | | | | Įstegti tiksliųjų, gamtos mokslų bei užsienio kalbų kabinetai aprūpinami nauja kompiuterine įranga, metodine ir mokomąja medžiaga. | 2016-2020 m. | | | | Direktorius, ūkvedė, dalykų mokytojai | Savivaldybės lėšos ir MK lėšos | | |
| Uždavinys 3.1.3. Įgyvendinti prevencines ir sveikatos stiprinimo programas. | | | | | | | | | | | | |
| 1. Sėkmingas vaiko sveikatos ugdymas mokykloje. | | | | Lavinami sveikos gyvensenos įgūdžiai, kryptingai įtvirtinama teigiama nuostata į sveikatą ir ją stiprinančius veiksnius. | 2016-2020 m. | | Administracija, psichologas, visuomenės sveikatos priežiūros specialistas, dalykų mokytojai, klasių vadovai | | | MK lėšos, įvairių projektų lėšos | | |
| 2. Sistemingas ir orientuotas į mokinius prevencinių programų įgyvendinimas mokykloje, į šią veiklą įtraukiant tėvus (globėjus, rūpintojus) bei socialinius partnerius. | | | | Kartu su socialiniais partneriais vykdomi trumpalaikiai ir ilgalaikiai prevenciniai projektai, akcijos,tyrimai.  Teikiamos psichologo, spec. pedagogo individualios konsultacijos mokiniams ir jų tėvams. | 2016-2020 m. | | Administracija, VGK, psichologas, spec. pedagogas, dalykų mokytojai | | | MK lėšos, įvairių projektų, programų lėšos | | |

**VIII. STRATEGINIO PLANO ĮGYVENDINIMO PRIEŽIŪRA**

Mokyklos Strateginis planas – dokumentas apibrėžiantis mokyklos veiklos kryptingumą. Tai visai mokyklos bendruomenei prieinamas dokumentas, kuris rengiamas 5 (penkių) metų laikotarpiui, patikslinamas ir tobulinamas kasmet, atsižvelgiant į socialinius, ekonominius, kultūrinius pokyčius bei mokyklos veiklos įsivertinimo rezultatus. Planą įgyvendina mokyklos administracija kartu su mokyklos bendruomene.

2016-2020 metų Strateginio plano priežiūrą vykdo strateginio įgyvendinimo priežiūros grupė. Strateginio plano analizė vykdoma kartą per metus, grindžiama apklausų, mokyklos darbo grupių veiklos kokybės įsivertinimo rezultatų apibendrinimo išvadomis. Strateginio plano įgyvendinimo ataskaita aptariama Mokyklos ir Mokytojų tarybų posėdžiuose prieš prasidedant naujiems mokslo metams. Su Strateginio plano įgyvendinimo rezultatais kasmet supažindinama mokyklos bendruomenė.

**Strateginių tikslų įgyvendinimo lentelė**

|  |  |  |  |  |
| --- | --- | --- | --- | --- |
| Prioritetas: | | | | |
| Tikslas: | | | | |
| Uždaviniai | Planuotas pasiekimas | Pasiektas rezultatas | Panaudota lėšų | Įgyvendinta (data) |
| 1 uždavinys |  |  |  |  |
| 2 uždavinys |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_